Στο ΠΣ myschool υλοποιήθηκε η λειτουργικότητα του Βιβλίου Κινητής Περιουσίας όπου γίνεται καταγραφή και διαχείριση των στοιχείων του Βιβλίου Κινητής Περιουσίας που διατηρείτε στη σχολική σας μονάδα.

Αρχικά, μεταβαίνετε στην ομώνυμη επιλογή της Καρτέλας ΦΟΡΕΙΣ.

# Στοιχεία Βιβλίου Κινητής Περιουσίας

* Επιλέγετε το εικονίδιο  για να προσθέσετε μια εγγραφή



* Συμπληρώνετε τα πεδία. (Περιγραφή, Κατηγορία, Αγορά ή Δωρεά κ.ο.κ)



* Επιλέγετε Αποθήκευση.

# Προβολή/Επεξεργασία/Διαγραφή Στοιχείων Βιβλίου Κινητής Περιουσίας



* Επιλέγετε το εικονίδιο για την καταχώριση που επιθυμείτε να διαγράψετε.
* Επιλέγετε το εικονίδιο  για την καταχώριση που επιθυμείτε να προβάλετε/επεξεργαστείτε.
* Εμφάνιση στοιχείων καταχώρισης.
* Συμπληρώνετε/Ενημερώνετε τα πεδία.
* Επιλέγετε Αποθήκευση.

**Σημείωση:** Η λειτουργικότητα του βιβλίου Κινητής Περιουσίας ενσωματώνει το βιβλίο Εποπτικών Μέσων Διδασκαλίας και το βιβλίο Βιβλιοθήκης

## ΒΙΒΛΙΟ ΕΠΟΠΤΙΚΩΝ ΜΕΣΩΝ ΔΙΔΑΣΚΑΛΙΑΣ

Στο βιβλίο καταχωρούνται όλα τα εποπτικά μέσα, υλικά που παίρνει η Σχολική μονάδα είτε από το Υ.ΠΑΙ.Θ. ή Ο.Σ.Κ. είτε από φορείς είτε από το εμπόριο με χρονολογική σειρά. Αν καταστραφεί κάποιο υλικό για να διαγραφεί πρέπει να γίνει Πρακτικό Σ.Ε. και Πρωτόκολλο καταστροφής.

## ΒΙΒΛΙΟ ΒΙΒΛΙΟΘΗΚΗΣ

Σ’ αυτό καταχωρούνται όλα τα βιβλία που παίρνει η Σχολική μονάδα είτε από το εμπόριο είτε από Υπουργεία ή Φορείς. Η καταχώρηση γίνεται με χρονολογική σειρά. Καλό είναι να είναι τα Βιβλία χωρισμένα κατά θέμα όπως : Λογοτεχνικά, Ιστορικά, Παραμύθια, Εγκυκλοπαίδειες, Λεξικά κτλ.

Η εγγραφή πρέπει να περιλαμβάνει : α) Τον αύξοντα αριθμό

β) Τον Τίτλο του Βιβλίου γ) Συγγραφέα

δ) Τον Εκδότη

ε) Τόμους (αριθμό) στ) Χρονολογία

ζ) Παρατηρήσεις

**ΠΡΟΣΟΧΗ:**

* Αναλώσιμα δεν καταγράφονται.
* Καταγράφεται ό,τι υπάρχει στα κάθε είδους εργαστήρια και τα γυμναστήρια.
* Δεν καταγράφονται διδακτικά βιβλία.
* Καταγράφονται μόνο τα εξωσχολικά βιβλία (λογοτεχνικά, επιστημονικά, λεξικά κ.α.) που υπάρχουν στις βιβλιοθήκες των σχολείων.
* Καταγράφονται τα έπιπλα (έδρες, θρανία, καρέκλες, βιβλιοθήκες, πίνακες κ.α.) και οι χάρτες.
* Καταγράφονται φωτοτυπικά μηχανήματα, τηλεφωνικές συσκευές, συσκευές φαξ, ηλεκτρονικοί υπολογιστές, εκτυπωτές, σκάνερ, βιντεοπροβολείς, τηλεοράσεις, τυχόν κλιματιστικά, dvd και cd players).